Siriya : Turkiyya Ta Kwace Yankin Afrin - Pars Today
Dakarun Turkiyya da mayakan Siriya dake samun goyan bayan Ankara sun kwace daukacin ikon birnin Afrin tungar mayakan kurdawa da Turkiyyar ke kallo a matsayin 'yan ta'adda.
Shugaban kasar Turkiyyar, Recep Tayyip Erdogan, ya fada a jiya Lahadi cewa, mayakan Siriya da dakarun kasarsa sun yi nasarar kwace birnin na Afrin, kum ayanzzu kaka tutar Turkiyya ce ke kadawa a tsakiyar yankin dake arewa maso yammacin kasar Siriya.
Wani faifan bidiyo da rundinar sojin Turkiyya ta wallafa a shafinta na Twitter, ya nuna dakarun Turkiyya kan wasu tankunan yaki biyu a gaban wasu gine gine gwamnati a yankin na Afrin.
Gwamnatin Ankara dai, na kallon kungiyar YPG ta kurdawa a matsayin kungiyar yan ta’adda, duk da cewa, dakarun kurdawan na samun nasu goyon baya ne, daga kasar Amurka, a yaki da kungiyar 'yan ta'adda ta IS a Siriya.
Daga ranar 20 ga watan Janairu da ya gabata lokacin da dakarun Turkiyya suka fara kaddamar da hari kan yankin na Afrin, dakarun kurdawa 1,500 ne aka kashe, a yayin da Turkiyyar ta ce an kashe na ta dakaru 46 da raunana 225.
Mar 19, 2018 07:15 UTC
Iran : Rohani Ya Taya Erdogan Murnar Lashe Zabe
Amurka : Farmakin Turkiyya A Siriya, Ya Raunana Yaki Da IS_Tillerson
Sojojin Kenya Zasu Ci Gaba Da Gudanar Da Aikin Wanzar Da Zaman Lafiya A Somaliya
Kotun Soji A Aljeriya Ta Bada Umurnin Tsare Wasu Tsoffin Kwamandojin Sojin Kasar
Kungiyar Ta'addanci Ta Da'ish Ta Aiwatar Da Kisan Gilla Kan Wasu Mutane A Kasar Siriya
A Karon Farko Cikin Shekaru Fiye Da 40 Jirgin Ethiopia Ya Sauka A Somalia